Samarbejdsnetværk

=KBHFF's samarbejdsplatform SAMBA (Buddypress)=

Om KBHFF's samarbejdsnetværk
[|Samarbejdsplatformen] er fødevarefællesskabets eget sociale netværk. Det minder en hel del om Facebook: Du kan skrive statusopdateringer, du kan være med i grupper, du kan følge med i andre gruppers diskussioner og koordinere og samarbejde i og på tværs af arbejdsgrupper og lokalafdelinger.toc


 * Videoen herunder giver en kort introduktion til hvordan samarbejdsplatformen fungerer:**

media type="custom" key="20930624"

Kommunikationsgruppen og kollektivgruppen arbejder på at alle arbejdsgrupper i fødevarefællesskabet skal bruge samarbejdsplatformen til intern kommunikation i stedet for at bruge mailing-lister.

Det er der flere fordele ved:
 * Kommunikationen internt i de enkelte grupper bliver synlig for de øvrige grupper.
 * Udenforstående medlemmer og øvrigt interesserede kan let følge med i diskussioner, som de finder interessante.
 * De enkelte arbejdsgrupper får et samlet arkiv over deres korrespondance, der vil gøre det let for nye medlemmer af gruppen at indhente og følge med i den korrespondance, der har fundet sted før de blev medlem af gruppen.
 * Det muliggør en ny form for uformel diskussion (á la Facebook) indbyrdes i grupperne, som der ikke er plads til på mailing-listerne.

Samarbejdsplatformen er bygget på et system ved navn Buddypress, der er en integreret del af vores hjemmeside [|kbhff.dk]. Det er nemt at oprette sig som bruger og deltage i netværket.

Hvordan opretter jeg mig som bruger på samarbejdsplatformen?
1) Vær opmærksom på, at samarbejdsplatformen er en udbygning af den eksisterende hjemmeside på kbhff.dk. Det betyder, at **hvis du allerede har en bruger-konto på kbhff.dk, så kan du bruge den til at logge ind på samarbejdsplatformen.**

2) Hvis du ikke har en brugerkonto til kbhff.dk, så kan du let oprette en ved at gå ind på []

Du kan også se denne lille video, der viser dig, hvordan du kan oprette dig som bruger:

media type="custom" key="23287144"

3) Når du opretter dig som bruger, skal du være opmærksom på følgende ting:
 * Du må ikke skrive dit brugernavn med store bogstaver, tegn eller mellemrum, for systemet tillader kun små bogstaver og tal i brugernavnet.
 * Du skal udfylde et lille sikkerhedsspørgsmål for at bevise, at du ikke er en spam-robot. Det er et simpelt regnestykke.
 * Du får tilsendt en mail med et bekræftelseslink, som du skal klikke på for at aktivere din profil. Dette er for at sikre, at du rent faktisk har adgang til den email-adresse, som du har registreret dig med. Du skal aktivere din profil via dette link før du kan logge ind på samarbejdsnetværket.
 * **Hvis du ikke modtager en aktiveringsmail, så tjek din spam-mappe.** Hvis den stadig ikke er dukket op, så skriv til info@kbhff.dk og bed en administrator om at aktivere din profil for dig.

Hvordan logger jeg ind på samarbejdsplatformen?
Gå ind på [] for at logge ind på samarbejdsplatformen. Øverst i højre side er der et felt, hvor du kan indtaste brugernavn og password og logge ind på netværket:



Hvordan tilmelder jeg mig en gruppe på samarbejdsplatformen?
De fleste arbejdsgrupper er allerede oprettet på samarbejdsplatformen. For at blive medlem af en arbejdsgruppe skal du først oprette en brugerkonto og logge ind (se ovenfor).

Når du er logget ind, kan du klikke på linket "Se alle arbejdsgrupper" eller gå direkte til siden []. Her kan du finde den eller de grupper du gerne vil være medlem af. Til højre for gruppens navn finder du en lysegrå knap, hvor du kan tilmelde dig:



Når du tilmelder dig en gruppe på samarbejdsplatformen kan du vælge hvor ofte du vil have mails fra denne gruppe. Du kan vælge mellem at få en mail hver gang nogen skriver noget (så det fungerer ligesom en mailing-liste), hver gang nogen åbner en ny tråd, eller du kan vælge at få en daglig eller en ugentlig mail med opsummering med alle dagens indlæg.

Hvordan sender jeg beskeder på samarbejdsplatformen?
Du kan ikke sende private eller personlige beskeder på samarbejdsplatformen. Hvis du vil sende en besked til andre medlemmer, så kan du enten
 * skrive en statusopdatering i en gruppe
 * skrive en statusopdatering på din personlige profil og henvende dig til et eller flere bestemte medlemmer

For at skrive en statusopdatering i en gruppe, skriver du din besked i statusopdateringsfeltet øverst på sin profil, og sørger for at vælge den gruppe, som beskeden er henvendt til, fra dropdown-menuen under statusopdateringsfeltet.

For at skrive en status opdatering henvendt til en (eller flere) bestemte medlemmer, kan du "tagge" din opdatering med medlemmets brugernavn. Det gør du ved at skrive @brugernavn i din statusopdatering. F.eks. hvis du vil skrive en statusopdatering til brugeren kimogmad, så skal du skrive **@kimogmad** i din statusopdatering. Når du tagger folk i et opslag, får de som regel direkte besked over email.

Hvordan finder jeg ud hvad folks brugernavn er?
Dit brugernavn er det som du valgte da du oprettede dig som bruger. Brugernavne kan desværre ikke ændres.

Du kan finde andre brugeres brugernavne ved at klikke på deres personlige profil. Her står brugernavnet markeret med et snabel-A på følgende måde:

Du kan også bare holde cursoren over linket og se linket i bunden af skærmen (i hvert fald i Chrome og Firefox). Linket vil typisk hedde kbhff.dk/members/brugernavn. På den led er det nemt at se brugernavnet og tagge den pågældende person i et opslag.